Document ID: /fineweb-2-swissfilter-quality_10-filterrobots/filtered/01798.jsonl.gz/1115

Wirbel. Vorwärts. Marsch!
Guggemuusig Messingkäfer.
Syt 1962 an dr Basler Fasnacht.
Yyber 60 Joor derbyy.
Alti Zyte.
D'Messingkäfer sinn 1962 grindet worde und bereits syt 1964 e
IG-Mitglyyd. Rund 25 Mitglyyder musiziere an de Broobe, an dr Fasnacht und an spezielle Aaläss. D' Messingkäfer sinn e reini Männergugge.
Am 14. April dräffe sich im Reschtorant Viadukt (em speetere Happy-Night) 6 Männer zer Gryndigsversammlig vonere neye Guggemuusig. Die eerschte Broobe finde bim Jacky im Reschtorant Jägerstyybli, em hyttige Jacksons-Pub, in Aesch statt. Dr Jacky het dr Guggemuusig denn au dr Namme "Messingkäfer" gee.
Aadjee Käller.
Unsere alte Käller bim Bahnhof im Gundeli isch Gschicht. Vyylli scheeni Momänt und tolli Feschter hämmer zämme gfyyrt.